Yellowwood Creek | LekkeSlaap
Yellowwood Creek is aan die voet van die Amatola-bergreeks geleë. Die tuine loop af tot by die Cumakalarivier en die digte Yellowwood-woud. Die woud en omliggende omgewing is die tuiste van verskeie voëlspesies wat seisoenaal gereeld in die tuin raakgesien word, en dit sluit die Knysnaloerie en die seldsame Woudpapegaai in.
Verblyf by Yellowwood Creek word aangebied in 2 dubbelkamer-suites met badkamers en Franse deure wat na 'n veranda lei. Een van dié suites het 'n skakelkamer wat geskik is vir gesinne met kinders. Daar is ook 'n gastekothuis wat in die 19de eeu gebou is met sy eie badkamer, tussenvloer-slaaparea en balkon met panoramiese uitsigte oor die woud. Ontbyt en aandete is op versoek en teen ekstra koste beskikbaar.
Doendinge en geriewe by Yellowwood Creek sluit piekniekgeriewe, voëlkyk, voetslaanroetes en visvang in.
Yellowwood Creek is net 4 km vanaf Stutterheim en 95 km vanaf Oos-Londen met sy pragtige strande. Die prentjiemooi Andersondam en sy waterval is 'n halfuur se stap via 'n paadjie in die woud en ander pragtige roetes van verskillende lengtes na watervalle is minder as 2 km ver. Die gewilde Gubu-dam is net 'n kort entjie se ry vanaf Yellowwood Creek en het lekker visvanggeleenthede. Vir die gholfspelers is Stutterheim se buiteklub en manjifieke gholfbaan net 6,5 km ver. Suid van Stutterheim op die N6-hoofweg is Wrigglewade-dam wat seil- en baarsvang-geleenthede bied.
Lower Kologha-straat, Stutterheim, 4930, Oos-Kaap
Gaste dink Yellowwood Creek het ’n uitstekende ligging